JAVNI NATJEČAJ ZA NAJLJEPŠE UREĐENU OKUĆNICU, BALKON ILI VRTNO JEZERCE

NA PODRUČJU OPĆINE GARČIN

Turistička zajednica Općine Garčin na osnovu usvojenog Godišnjeg plana rada za 2022. godinu, raspisuje Javni poziv za natječaj *Najljepše uređenu okućnicu, balkon ili vrtno jezerce Općine Garčin 2022. godine.*

Pravo sudjelovanja na Javnom natječaju imaju svi mještani s područja Općine Garčin koji ispune prijavnicu te pošalju 5 fotografija za navedenu kategoriju.

Na natječaj je moguće prijaviti se u 3 kategorije:

* Najljepša okućnica
* Najljepši balkon
* Vrtno jezerce

\*Pod pojmom vrtno jezerce misli se na dio dvorišta posebno uređeno i osmišljeno u kojem je centralni dio jezerce, potok, fontana ili akvapark.

**Za Natječaj je potrebno dostaviti:**

* **ispunjenu Prijavnicu i Izjavu o davanju suglasnosti za obradu osobnih podataka**
* **5 fotografija okućnice, balkona ili jezerca u viskoj rezoluciji**
* **kopiju osobne iskaznice kao dokaz o prebivalištu na području Općine Garčin**

na e-mail adresu tzo.garcin@gmail.com s naznakom ***– Prijava za najljepšu okućnicu, balkon ili vrtno jezerce na području Općine Garčin za 2022. godinu*** ili osobno predati na adresi Turistička zajednica Općine Garčin, Kralja Tomislava 92, Garčin, 35212 Garčin.

Tekst Javnog natječaja i dokumentaciju možete preuzeti ovdje [www.opcina-garcin.hr](http://www.opcina-garcin.hr) ili na adresi Turističke zajednice Općine Garčin, Kralja Tomislava 92, Garčin, 35212 Garčin.

Komisija za izbor najljepše okućnice, balkona ili vrtnog jezerca izvršiti će pregled pristiglih prijava na Javni natječaj i donijeti odluku o izboru onih koji ulaze u uži krug, a potom će za njih izvršiti uvid na terenu.

Svaki sudionik dobiti će priznanje, a najuspješnijima će se dodijeliti nagrada kako slijedi:

1. nagrada za najljepšu okućnicu – poklon bon u vrijednosti 1.500,00kn

2. nagrada za najljepši balkon - poklon bon u vrijednosti 1.000,00kn

3. nagrada za najljepše vrtno jezerce - poklon bon u vrijednosti 500,00kn

Nagrade se dodjeljuju na osnovi sljedećih kriterija:

* vizualni izgled – max 5 bodova
* koncepcija rješenja (kreativnost, originalnost) – max 5 bodova
* zastupljenost pojedinih vrsta ukrasnog bilja i skladan međusobni odnos – max 5 bodova
* cjelovito uređenje, održavanje i čistoća – max 5 bodova
* utjecaj na izgled ulice (uređena ograda, razni ukrasi) – max 5 bodova

Imena nagrađenih biti će objavljena na službenoj web stranici Općine Garčin, u prigodnoj emisiji na Radio Slavoniji, te u tjednim novinama Posavske Hrvatske.

Dodjela nagrada održati će se u srpnju 2022. godine.

Sve dodatne informacije mogu se dobiti dobiti radnim danom u vremenu od 08.00 do 13.00 sati na adresi Turističke zajednice Općine Garčin, upitom na e-mail: tzo.garcin@gmail.com te na broju telefona 099/48-66-542.

 **Natječaj je otvoren od 15. svibnja do 15. lipnja 2022. godine**